༄༅། །རྡོ་རྗེའི་ཚིག་རྐང་གི་རྣམ་བཤད་ཆོས་རྗེ་འཕགས་པས་
མཛད་པ་བཞུགས་སོ། །
༄༅༅། །བླ་མ་དམ་པའི་ཞབས་ལ་གུས་པས་ཕྱག་འཚལ་ལོ། །སྐྱབས་༼ ཀྱི་༽ མཆོག་
༼གསུམ་པོ་༽ སངས་རྒྱས་ཀུན་༼གྱི་༽ རང་བཞིན༼དུ་གྱུར་པའི་༽། །དཔལ་ལྡན་བླ་མ་༼དམ་པའི་
ཞབས་༽ ལ་༼གུས་པས་༽ བཏུད་ནས། །རྣལ་འབྱོར་བླ་༼ན༽ མེད་༼པའི་༽ རྒྱུད་༼ལྡེ་ཀུན་༽ ཀྱི་དོན།
།༼ཟབ་མོ་༽རྡོ་རྗེའི་ཚིག་༼རྐང་༽ ནི་༼བདག་གིས་༽ རབ་༼ཏུ་༽ བཤད་༼པར་༽བྱ༼ ༩༽། །རྡོ་རྗེའི་
ཚིག་རྐང་ལ་དོན་གཉིས་ཏེ།
བླ་མ་དམ་པའི་ཞབས་ལ་ཕྱག་འཚལ་ཞིང་ལམ་འབྲས་བཤད་པར་དམ་བཅའ་བ་
དང་། རྡོ་རྗེའི་ཚིག་རྐང་ཉིད་རྣམ་པར་བཤད་པའོ། །དང་པོ་བླ་མ་དམ་པ་ནི་ངོ་བོ་
གཅིག་ཀྱང་ཡོན་ཏན་གྱི་ལྡོག་པས་བཞིར་འགྱུར་ཏེ། ཕྱི་སྒྲོ་འདོགས་ཡོངས་སུ་གཅོད་
པར་བྱེད་པའི་བླ་མ། ནང་རང་འབྱུང་གི་ཡེ་ཤེས་སྟོན་པ། གསང་བ་ལྷན་ཅིག་སྐྱེས་པའི་
ཡེ་ཤེས་སྟོན་པ། མཐར་ཐུག་ཤིན་ཏུ་རྣམ་པར་དག་པའི་དེ་ཁོ་ན་ཉིད་སྟོན་པའི་རྡོ་རྗེ་
སློབ་དཔོན་ནོ། །དེ་དག་གི་དོན་ནི། ཕྱི་སྒྲོ་འདོགས་གཅོད་པའི་བླ་མ། ལུས་རྩ་ལ་བུམ་
པའི་དབང་བསྐུར། ལམ་བསྐྱེད་པའི་རིམ་པ་ཡན་ལག་དང་བཅས་པ་བསྟན། དེའི་ལྟ་བ་
དང་། གྲུབ་མཐའ་ངོ་སྤྲད། འབྲས་བུ་སྤྲུལ་པའི་སྐུའི་རྟེན་འབྲེལ་བསྒྲིགས་པར་མཛད་དོ།
།ནང་རང་འབྱུང་གི་ཡེ་ཤེས་སྟོན་པ་ནི་ངག་རྩ་ཡི་གེ་ལ་གསང་བའི་དབང་བསྐུར་ལམ་
བདག་བྱིན་གྱིས་བརླབ་པ་ཡན་ལག་དང་བཅས་པ་བསྟན། དེའི་ལྟ་བ་དང་གྲུབ་མཐའ་
- 191 -

ཆོས་རྒྱལ་འཕགས་པའི་གསུང་འབུམ།
ངོ་སྤྲད། འབྲས་བུ་ལོངས་སྐུའི་རྟེན་འབྲེལ་བསྒྲིགས་པར་མཛད་པའོ། །གསང་བ་ལྷན་
ཅིག་སྐྱེས་པའི་ཡེ་ཤེས་སྟོན་པའི་བླ་མ་ནི། སེམས་ཁམས་བདུད་རྩི་ལ་ཤེས་རབ་ཡེ་ཤེས་
ཀྱི་དབང་བསྐུར། ལམ་དཀྱིལ་འཁོར་འཁོར་ལོ་ཡན་ལག་དང་བཅས་པ་བསྟན། དེའི་ལྟ་
བ་དང་གྲུབ་མཐའ་ངོ་སྤྲད། འབྲས་བུ་ཆོས་སྐུའི་རྟེན་འབྲེལ་བསྒྲིགས་པར་མཛད་པའོ།
།ཤིན་ཏུ་རྣམ་པར་དག་པའི་དེ་ཁོ་ན་ཉིད་སྟོན་པའི་བླ་མ་ནི། ལུས་ངག་ཡིད་གསུམ་དེ་
ལ་དབང་བྱེད་པའི་སྙིང་པོ་ཡེ་ཤེས་རླུང་ལ་དབང་བཞི་པ་བསྐུར། ལམ་ཤིན་ཏུ་རྣམ་
པར་དག་པའི་དེ་ཁོ་ན་ཉིད་ཕྱག་རྒྱ་ཆེན་པོ་བསྟན། དེའི་ལྟ་བ་དང་གྲུབ་མཐའ་ངོ་སྤྲད།
འབྲས་བུ་ངོ་བོ་ཉིད་ཀྱི་སྐུའི་རྟེན་འབྲེལ་བསྒྲིགས་པར་མཛད་པའོ། །དེ་ལྟ་བུ་སངས་
རྒྱས་ཀྱིས་ཇི་སྐད་གསུངས་པ་བཞིན་རྟེན་འབྲེལ་སྒྲིག་མཁྱེན་པ་དེ་བླ་མ་དམ་པ་ཡིན་ལ།
དེ་ལྟར་མིན་ན་བླ་མ་ཡིན་པ་ཟེར་ཡང་དམ་པའི་མིང་མི་ཐོབ་གསུང་། སྤྱིར་དབང་བཞི།
ལམ་བཞི། ལྟ་བ་བཞི། གྲུབ་མཐའ་བཞི། འབྲས་བུ་བཞིའི་རྣམ་གཞག་འདི། རྣལ་འབྱོར་
བླ་ན་མེད་པའི་རྒྱུད་སྡེ་མཐའ་དག་ན་བཞུགས་པ་ལ། དེང་སང་གི་སློབ་དཔོན་རྣམས་
ཀྱིས་དེའི་གནད་མ་གོ་བས། དབང་དང་ལམ་དང་ལྟ་བ་ལ་སོགས་པ་ནོར་པ་མང་། ཕ་
རོལ་ཏུ་ཕྱིན་པ་དང་གསང་སྔགས་ཀྱི་སྒོམ་གང་ཡང་མ་ཡིན་པ། བླ་མའི་མན་ངག་ཡིན་
ཟེར་ནས། ཆོས་ལྟར་བཅོས་པ་དུ་མ་བྱེད་པ་མཐོང་། གསང་སྔགས་བསྒྲུབ་ན་སངས་
རྒྱས་ཀྱི་གསུང་བཞིན་བསྒྲུབ་དགོས། དེ་ལྟ་བུའི་བླ་མ་དམ་པའི་ཞབས་པད་བཏུད་དེ།
སྒོ་གསུམ་བཅོས་མ་མ་ཡིན་པས་གུས་པ་བྱས་ན། འཇིག་རྟེན་དང་འཇིག་རྟེན་ལས་
འདས་པའི་དངོས་གྲུབ་འབྱུང་བར་དགོངས་སོ། །གཉིས་པ་ལམ་འབྲས་གསུང་མདོ་བྲི་
བར་བྱ། ཞེས་པ་ནི། ལམ་ལ་འཇིག་རྟེན་དང་འཇིག་རྟེན་ལས་འདས་པའི་ལམ་འཁོར་
ལོ་འཆམ་པ་དང་། བསྐོར་བའི་ལམ། དྲོད་ཀྱིས་བསྡུས་པ་དང་། རྟགས་ཀྱིས་བསྡུས་པའི་
ལམ། ཡེ་ཤེས་འཇུག་ལྡོག་དང་། རྣམ་རྟོག་འཇུག་ལྡོག་གི་ལམ་གཉིས་གཉིས་ཏེ། རྣམ
- 192 -

ཆོས་རྒྱལ་འཕགས་པའི་གསུང་འབུམ།
གྲངས་ཀྱིས་བརྒྱད་དོ། །འབྲས་བུ་ནི། བདག་ཉིད་ལ་ཚོགས་རྫོགས་ཤིང་རྟེན་འབྲེལ་
འགྲིག་པའི་ཆེ་བ་སྐུ་ལྔ།
གཞན་དོན་གྱི་ཆེ་བ་ལོང་བ་རྣམས་ཀྱིས་མིག་གིས་གཟུགས་
མཐོང་བ་ལ་སོགས་པ་དུ་མ། བདག་གཞན་གཉིས་ཀའི་ཆེ་བ་འཁོར་ཚོམ་བུ་གཅིག་
དང་བཅས་ཏེ་འཚང་རྒྱ་བའོ། །འདི་དག་རྒྱས་པར་འོག་ཏུ་འཆད་དོ། །འདི་ཉིད་ལ་
མིང་གི་རྣམ་གྲངས་ཀྱིས་ཕྱེ་ན། ལམ་གྱི་སྟེང་དུ་འབྲས་བུའི་རྟེན་འབྲེལ་རྣམས་ཚང་བས་
ལམ་འབྲས་བུ་དང་བཅས་པ། འབྲས་བུའི་གནས་སྐབས་སུ་ལམ་གྱི་ཡོན་ཏན་རྣམས་
གྲུབ་པས་འབྲས་བུ་ལམ་དང་བཅས་པ། ནང་རྟེན་འབྲེལ་གཅིག་ཤེས་པ་འཁོར་འདས་
ཀྱི་ཆོས་མ་ལུས་པ་ཁོང་དུ་ཆུད་པས་གཅིག་ཤེས་པས་མང་པོ་ཤེས་པ། ཕྱི་ནང་གི་རྟེན་
འབྲེལ་ཤེས་པས་སངས་རྒྱས་ཀྱི་གསུང་ཐམས་ཅད་ལ་མ་རྨོངས་པས་སྡེ་སྣོད་གསུམ་གྱི་
དེ་ཉིད་ཤེས་པ། ཉོན་མོངས་པ་ཐམས་ཅད་ཡེ་ཤེས་སུ་བསྒྱུར་བས་གསེར་འགྱུར་གྱི་རྩི་
ལྟ་བུ། འདི་ཤེས་ན་འཇིག་རྟེན་དང་འཇིག་རྟེན་ལས་འདས་པའི་དགོས་འདོད་ཐམས་
ཅད་འབྱུང་བས་ཡིད་བཞིན་གྱི་ནོར་བུ་ལྟ་བུ། ཚུར་མཚན་མ་དང་རྣམ་པར་རྟོག་པས་
མི་ཕྱེད་ཅིང་། ཕར་ཐམས་ཅད་འཇོམས་པས་རྡོ་རྗེ་རིན་པོ་ཆེ་ལྟ་བུའམ། གཞུང་ཕྱེད་
པར་དཀའ་བས་རྡོ་རྗེ་ལྟ་བུ། ཉོན་མོངས་པ་དང་རྣམ་པར་རྟོག་པ་གཞན་གྱིས་སྐྱོན་དུ་
བྱེད་པ་ལ། འདིར་ཡེ་ཤེས་སུ་བསྒྱུར་ཤེས་པས་སྐྱོན་ཡོན་ཏན་དུ་སློང་ཤེས་པ། གཞན་
གདོན་ལ་སོགས་པའི་གནོད་པ་བར་ཆད་དུ་བྱེད་པ་ལ། འདིར་རྩ་ཡི་གེའི་རྟེན་འབྲེལ་
དུ་ཤེས་པས་བར་ཆད་དངོས་གྲུབ་ཏུ་ལེན་པ། གཞན་ཆགས་སྡང་དང་སྙིང་རླུང་ལ་
སོགས་པ་བསྒོམ་གྱི་གེགས་སུ་བྱེད་པ་ལ། འདིར་རྩ་དང་རླུང་གི་རྟེན་འབྲེལ་དུ་གོ་བས་
ཏིང་ངེ་འཛིན་ངོ་ཤེས་པས་བསམ་གཏན་གྱི་གེགས་སེལ་བ། གཞན་བདུད་དང་བར་
ཆད་དུ་བྱེད་པ་རྣམས་འདིར་ཀྵ་ཡིག་དང་འདྲེའི་རྩ་ལ་སོགས་པའི་རྟེན་འབྲེལ་དུ་ཤེས་
ཤིང་དེ་དག་ཀྱང་རང་བཞིན་མེད་པར་གོ་བས་བར་ཆད་ངོ་ཤེས་པས། བདུད་ཀྱི
- 193 -

ཆོས་རྒྱལ་འཕགས་པའི་གསུང་འབུམ།
གེགས་སེལ་བའི་གདམས་ངག་སྟེ་མིང་གི་རྣམ་གྲངས་བཅུ་གཅིག་གོ །གསུང་མདོ་བྲི་
བར་བྱ་ཞེས་བྱ་བ་ནི། རྗེ་བཙུན་རྡོ་རྗེ་བདག་མེད་མས་ཇི་སྐད་གསུངས་པའི་དོན་ཚིག་
ཉུང་ཞིང་དོན་འདུས་པར་བཤད་པར་བྱ་ཞེས་བྱ་བའི་དོན་ཏོ། །
གཉིས་པ་རྡོ་རྗེའི་ཚིག་རྐང་ཉིད་བཤད་པ་ལ་གཉིས། ལམ་དང་འབྲས་བུའོ། །དང་
པོ་ལ་སྤྱི་དོན་དང་། གཞུང་གི་དོན་གཉིས། དང་པོ་ལ་གཞུང་ཚོམས་སུ་བཅད་པ་དང་།
དོན་གྱི་འབྲེལ་བརྩི་བ་གཉིས་ལས། གཞུང་ཚོམས་སུ་བཅད་ནས། ལམ་རྒྱས་འབྲིང་
གསུམ་དང་། ཟབ་འབྲིང་གསུམ་ལས། འབྲིང་བསྡུས་གཉིས་ལོགས་སུ་གསུངས། ཟབ་
འབྲིང་གཉིས་འོག་ནས་འཆད། འདིར་ལམ་རྒྱས་པ་ལ་དུམ་བུ་གསུམ། དང་པོ་འཁོར་
འདས་ཐུན་མོང་། གཉིས་པ་འཁོར་ལོ་ཟེར་འཆམ་པ། གསུམ་པ་འཁོར་ལོ་བསྐོར་བའི་
ལམ་མོ། །འཁོར་འདས་ཐུན་མོང་ལ། སྣང་བ་གསུམ་དུ་བསྟན་པ་ལ་ཆོས་བདུན། འཁོར་
ལོ་འཆམ་པ་ལ་ཏིང་ངེ་འཛིན་སྐྱེ་བའི་རྒྱུ་མདོར་བསྟན་པ་ལ་སོགས་པ་ཆོས་བདུན།
འཁོར་ལོ་བསྐོར་བ་ལ་གྲུབ་མཐའ་དང་པོ། གཉིས་པ། གསུམ་པ། བཞི་པ། དེ་རེ་རེ་ལ་རྒྱུ་
བསྟན་པ། རྟགས་བསྟན་པ། འབྲས་བུ་བསྟན་པ། མཇུག་བསྡུད་བསྟན་པ་སྟེ་བཞི་བཞིའོ།
།གཉིས་པ་དོན་གྱི་འབྲེལ་རྩི་བ་ལ་ཁྲིད་ལུགས་གསུམ་དང་། བགྲོད་ལུགས་གཉིས། དང་
པོ་ནི། རླུང་གིས་ལམ་ཁྲིད། རྩ་དང་ཡི་གེས། ཁམས་བདུད་རྩིས་ལམ་ཁྲིད་པའོ། །གཉིས་
པ་ནི། ཕ་རོལ་ཏུ་ཕྱིན་པ་དང་སྒོ་བསྟུན་ནས། ལམ་ལྔ་ལྟར་བགྲོད་པ་དང་། བྱང་ཆུབ་ཀྱི་
ཕྱོགས་སུམ་ཅུ་རྩ་བདུན་ལྟར་བགྲོད་པའོ། །འདི་དག་རྒྱས་པར་འོག་ཏུ་འཆད་དོ། །
གཉིས་པ་གཞུང་གི་དོན་ལ། འཁོར་འདས་ཐུན་མོང་ལ་ཆོས་བདུན་ལས། དང་པོ
སྣང་བ་གསུམ་དུ་བསྟན་པ་ལ། མ་དག་པའི་སྣང་བ། ཉམས་ཀྱི་སྣང་བ། དག་པའི་སྣང
- 194 -

ཆོས་རྒྱལ་འཕགས་པའི་གསུང་འབུམ།
བའོ། །དེ་རེ་རེ་ལ་ཡང་གསུམ་གསུམ། རྟེན། རྒྱུ། སྣང་བ་གང་ཡིན་པའོ། དེ་ལ་མ་དག་
པའི་སྣང་བའི་རྟེན་ནི་ཁམས་གསུམ་གྱི་སེམས་ཅན་ལའོ།
།རྒྱུ་ནི་བདག་འཛིན་གྱིས་
བསྐྱེད་པའི་ཉོན་མོངས་པའི་སྣང་བ་ལ་ཤར་བའོ། །སྣང་བ་དངོས་ནི་མ་དག་པའི་སྣང་
བ་སྟེ། དེ་ལ་གཉིས། སེམས་ཅན་ལ་ཅི་སྣང་ཡང་འཁྲུལ་པའི་སྣང་བ། རིགས་དྲུག་སོ་སོ་
ལ་ལས་དགེ་མི་དགེའི་སྟོབས་ཀྱི་བདེ་སྡུག་ཐ་དད་མྱོང་བ་ལས་ཀྱི་སྣང་བའོ། །གཉིས་པ་
ཉམས་ཀྱི་སྣང་བའི་རྟེན་ནི། རྣལ་འབྱོར་པ་ལ་ཏེ་དབང་བཞིས་རྒྱུད་སྨིན། ལམ་རིམ་པ་
གཉིས་བསྒོམས་པས་ཏིང་ངེ་འཛིན་ཅུང་ཟད་སྐྱེས་པ་ཡན་ཆད་དོ།
རྒྱུ་ནི་ཏིང་ངེ་
འཛིན་ལ་སྟེ། རྩ་དང་ཡི་གེའི་དཀྱིལ་འཁོར་དུ་རླུང་སེམས་མཁའ་འགྲོ་ཡབ་ཡུམ་བཅུ་
འདུས་པའོ། །སྣང་བ་དངོས་ནི་ཉམས་ཀྱི་སྣང་བ་སྟེ། འཇུག་པ་སེལ་བའི་ལམ། ཆགས་པ་
གཅོད་པའི་ལམ། བྱང་ཆུབ་ཆེན་པོའི་ལམ་སྟེ། ལམ་གསུམ། ལུས་ཉམས། སེམས་ཉམས།
རྨི་ཉམས་ཏེ་ཉམས་གསུམ། རླུང་ལོག མཐོང་སྣང་། རྨི་ལམ་གྱི་རྟེན་འབྲེལ་ཏེ་རྟེན་
འབྲེལ་གསུམ། རྣམ་རྟོག་སྔོན་དུ་སོང་བ། ཁམས་དགུ་འདུས་པ། ཐིག་ལེ་འབར་ཞིང་
བརྟན་པའི་དྲོད་ཏེ་དྲོད་གསུམ། མཚན་ཉིད་སྣ་ཚོགས། རང་བཞིན་སྟོང་པ། ངོ་བོ་ཟུང་
འཇུག་གི་ཏིང་ངེ་འཛིན་ཏེ་ཏིང་ངེ་འཛིན་གསུམ་མོ། །དེ་ལྟར་ཉམས་ཀྱི་སྣང་བ་བཅོ་
ལྔའོ། །འོ་ན་རྨི་ཉམས་དང་། རྨི་ལམ་གྱི་རྟེན་འབྲེལ་ལ་ཁྱད་ཅི་ཡོད་སྙམ་ན། རྨི་ཉམས་
ནི་རྨི་ལམ་དུ་ཏིང་ངེ་འཛིན་གྱི་བྱེ་བྲག་དུ་མ་སྐྱེ་བ་ཡིན་ལ། རྨི་ལམ་གྱི་རྟེན་འབྲེལ་ནི
རྨི་ལམ་འཛིན་པའི་ཐབས་ལ་རྟེན་ནས་གཉིད་ལོག་ཁར་གང་འདོད་པའི་དོན་ལ་
འདུན་པ་དྲག་པོ་བསྐྱེད་ཏེ་གསོལ་བ་བཏབ་པའི་རྟེན་འབྲེལ་ལ་རྟེན་ནས་སངས་རྒྱས་
ཀྱི་ཞིང་སྣ་ཚོགས་ལྟ་བ་དང་། བླ་མ་དང་ཡི་དམ་ལ་ཅི་འདོད་པ་དྲིས་པས་གང་འདོད་
པའི་དོན་སྟོན་པའོ། །གསུམ་པ་དག་པའི་སྣང་བའི་རྟེན་ནི་བདེ་བར་གཤེགས་པ་སྟེ། དེ་
ལ་ངོ་བོ་གཅིག་ལ་ལྡོག་པ་བཞི་སྟེ། ལུས་རྩ་ནས་བདེ་བར་གཤེགས་པ་སྤྲུལ་སྐུ། རྩ་ཡི་གེ་
- 195 -

ཆོས་རྒྱལ་འཕགས་པའི་གསུང་འབུམ།
ནས་བདེ་བར་གཤེགས་པ་ལོངས་སྐུ། ཁམས་བདུད་རྩི་ནས་བདེ་བར་གཤེགས་པ་ཆོས་
སྐུ། སྙིང་པོ་ཡེ་ཤེས་རླུང་ནས་བདེ་བར་གཤེགས་པ་ངོ་བོ་ཉིད་ཀྱི་སྐུའོ། །རྒྱུ་ནི་སྐུ་གསུང་
ཐུགས་མི་བཟད་པ་རྒྱན་གྱི་འཁོར་ལོ་ལ་ཏེ། སྐུའི་གསང་བ་བསམ་གྱིས་མི་ཁྱབ་པ་ནི།
དབུའི་གཙུག་ཏོར་སེམས་ཅན་ཐམས་ཅད་ཀྱིས་བལྟར་མི་མངོན་པ་ལ་སོགས་པའོ། །སྐུ་
ཐམས་ཅད་པ་ནི་གང་ལ་ཅི་འདུལ་དེ་ལ་དེའི་སྐུར་སྟོན་པའོ། །གསུང་གི་གསང་བ་ནི།
གསུང་གི་མཐའ་སུས་ཀྱང་བཟུང་བར་མི་ནུས་པའོ། །གསུང་ཐམས་ཅད་པ་ནི་རིགས་
དྲུག་སོ་སོ་ལ་དེ་དང་དེའི་སྐད་དུ་ཆོས་སྟོན་པའོ། །ཐུགས་ཀྱི་གསང་བ་ནི་སངས་རྒྱས་
ཀྱི་དགོངས་པ་སུས་ཀྱང་མི་ཤེས་པའོ། །ཐུགས་ཐམས་ཅད་པ་ནི། ཤེས་བྱའི་དཀྱིལ་
འཁོར་མ་ལུས་པ་མཁྱེན་པའོ། །མི་བཟད་པ་ནི་སེམས་ཅན་གྱི་དོན་རྒྱུན་མི་འཆད་པའོ།
།རྒྱན་ནི་རང་དོན་དུ་ཡོན་ཏན་གྱི་ཚོགས་ཀྱིས་མཛེས་ལ། གཞན་དོན་དུ་ཕྲིན་ལས་ཀྱི་
ཚོགས་ཀྱིས་ངོ་མཚར་བསྐྱེད་པའོ། །འཁོར་ལོ་ནི་དོན་བྱེད་པ་དང་དོན་བྱ་བ་གཉིས་
ཀས་ཀྱང་སེམས་ཅན་གྱི་དོན་རྒྱུན་མི་འཆད་པའོ། །སྣང་བ་དངོས་ནི་དག་པའི་སྣང་བ་
སྟེ། དེ་ཙམ་ན་འཁོར་བ་དང་མྱ་ངན་ལས་འདས་པ། ལམ་དང་འབྲས་བུ།
སངས་
རྒྱས་དང་སེམས་ཅན། སྤང་བྱ་དང་གཉེན་པོ། བླང་བ་དང་དོར་བ། སྤངས་པ་དང་ཐོབ་
པ་ལ་སོགས་པའི་རྣམ་པར་རྟོག་པ་ཐམས་ཅད་ཡང་དག་པའི་ཡེ་ཤེས་སུ་རོ་གཅིག་པས་
དག་པའི་སྣང་བ་འབའ་ཞིག་སྟེ། རི་རབ་ཀྱི་ངོས་ལ་གནས་པའི་བྱ་ཁ་དོག་ཐ་དད་ཀྱང་
གསེར་དུ་སྣང་བ་བཞིན་ནོ། །
གཉིས་པ་རྒྱུད་གསུམ་དུ་བསྟན་པ་ལ་གསུམ། ཀུན་གཞི་རྒྱུ་རྒྱུད། ལུས་ཐབས་རྒྱུད།
ཕྱག་རྒྱ་ཆེན་པོ་འབྲས་བུའི་རྒྱུད་དོ། །དེ་རྣམས་ལ་རྣམ་གྲངས་ཀྱི་མིང་གིས་ཀུན་གཞི་རྩ་
རྒྱུད། ལུས་བཤད་རྒྱུད། དེ་རྟོགས་པའི་ཡེ་ཤེས་འབྲས་བུའི་རྒྱུད་དོ། །དེའང་དང་པོ་ཀུན་
- 196 -

ཆོས་རྒྱལ་འཕགས་པའི་གསུང་འབུམ།
ལེགས་པར་
གཞི་ལ་ཆོས་བདུན། ཀུན་གཞིའི་རྣམ་ཤེས་ཉིད་གང་ཡིན། དེའི་རྟེན་གང་ཡིན། དེ་ལ་
ཚུལ་ཇི་ལྟར་རྟེན། དེ་རྒྱུ་རྒྱུད་དུ་བཞག་པ། དེ་རྩ་རྒྱུད་དུ་གཏན་ལ་དབབ་པ། རྟེན་དང་
བརྟེན་པའི་འབྲེལ་རྩི་བ། དེ་ལ་འཁོར་འདས་ཚང་བའི་ཚང་རྩི་བའོ། །དེ་ཡང་དང་པོ་
ཀུན་གཞི་ཉིད་ནི། སེམས་རིས་དང་ཕྱོགས་སུ་མ་ལྷུང་བ། རྣམ་པ་གསལ་བ། རང་བཞིན་
སྟོང་པ། ལས་ཀྱི་བག་ཆགས་འཇོག་པའི་གཞིའོ། །འདི་ལ་དབུ་མ་པས་རྟེན་འབྲེལ། ཉན་
ཐོས་པ་འགའ་ཞིག་བཏགས་པའི་ཤེས་པ་རྣམ་ཤེས་སུ་འདོད་མོད་ཀྱི།
རྟོགས་ན་དོན་མཐུན་ནོ། །གཉིས་པ་དེའི་རྟེན་ནི། ལུས་རྩ། རྩ་ཡི་གེ ཁམས་བདུད་རྩི་དེ་
དག་ལ་དབང་བྱེད་པའི་སྙིང་པོ་ཡེ་ཤེས་རླུང་ངོ་། །དེ་རྣམས་ལའང་རགས་པ་དང་། ཕྲ་
བ་གཉིས་གཉིས་ལས། ལུས་རགས་པ་དབང་པོ་རྟེན་ཁོག་པ་དང་བཅས་པ། ཕྲ་བ་རྩའི་
གཙོ་མོ་གསུམ། འཁོར་ལོ་བཞི་ཡན་ལག་གི་རྩ་ལ་སོགས་པ་ཕྲ་མོ་རྣམས་སོ། །རྩ་ཡི་གེ་
རགས་པ་རླུང་ལ་རྟེན་པའི་ངག་སྨྲ་བ་ལ་སོགས་པ་འཁོར་ལོ་བཞིའི་ཡི་གེ་དང་། བྷ་
གའི་ཡི་གེ་བཅུ་བཞི་ལ་སོགས་པ་དང་། ཕྲ་བ་ལྟེ་བའི་ཨའོ། ཁམས་བདུད་རྩི་རགས་པ་
རྩ་རྣམས་ཀྱི་ནང་ན། གནས་པའི་ཁམས་བྱང་ཆུབ་ཀྱི་སེམས་ཐ་དད་པ་རྣམས་དང་
དེའི་སྟོབས་ཀྱིས་སེམས་ཀྱི་འདུ་འཕྲོ་སྣ་ཚོགས་པའོ། །ཕྲ་བ་བྱང་ཆུབ་ཀྱི་སེམས་དྭངས
མ་རྒྱ་མཚོའི་ནང་དུ་ཉི་མ་ཤར་བའམ། བྱ་ཀོ་ཀ་ལི་ཀའི་མགྲིན་པའམ། རྩི་སྐྱའི་རྩེར་
ཟིལ་པ་ཆགས་པ་ལྟ་བུའོ། །སྙིང་པོ་ཡེ་ཤེས་རླུང་ནི་རགས་པ་རྩའི་རླུང་ལྔ་དང་ཡན་ལག་
གི་རླུང་ལྔའི་བྱ་བ་རགས་པ། ཕྲ་བ་ལས་ཀྱི་རླུང་ཕྲ་བའི་གཟུགས་ཀྱིས་སེམས་དང་
འདྲེས་པ་དང་། དག་པ་ཡེ་ཤེས་ཀྱི་རླུང་ངོ་། །གསུམ་པ་ཇི་ལྟར་བསྟེན་པའི་ཚུལ་ནི། མེ་
ཏོག་དང་མེ་ཏོག་གི་